EkBass/fiwiki-20250220-pages-articles huggingface dataset:
Agiá Sofiá (Pireus)

Agiá Sofiá () eli Maniátika (Μανιάτικα) on Pireuksen kaupungin kaupunginosa Ateenan metropolialueella Kreikassa. Se sijaitsee noin kilometrin pohjoiseen Pireuksen keskustasta. Agiá Sofiá on saanut nimensä siellä sijaitsevasta Agía Sofían eli Pyhän Viisauden kirkosta, joka rakennettiin vuosina 1898–1902. Kaupunginosan toinen nimi viittaa Mánin niemimaalta Peloponnesokselta peräisin olleisiin alueen ensimmäisiin asukkaisiin 1800-luvun lopulla ja 1900-luvun alkupuolella. Agiá Sofiássa sijaitsee Ateenan metron Maniátikan metroasema. == Lähteet == Luokka:Pireuksen kaupunginosat
Artemis Munikhian temppeli

Artemis Munikhian temppeli eli Artemision () oli antiikin aikainen Artemis- jumalattarelle omistettu kreikkalainen temppeli Munikhiassa Pireuksen kaupungissa Kreikassa. Temppeli oli Pireuksen merkittävin. Artemiin temppelin paikka on ollut käytössä jo neoliittisella kaudella. Artemiin kultti sai alkunsa paikalla viimeistään geometrisella kaudella 800-luvulla eaa. ja se kukoisti erityisesti varhaisella arkaaisella kaudella 700- ja 600-luvuilla eaa. Viimeistään klassisella kaudella 400-luvulla eaa. paikan jumalatar on yhdistetty Brauronin Artemiihin, ja kultti on kytkeytynyt erityisesti tyttöjen ja poikien aikuistumisriitteihin. Lisäksi paikallinen Artemis toimi Ateenan laivaston suojelijattarena, ja Kallimakhos viittaakin tähän Hymnissään Artemiille nimellä limenoskopos, ”satamaa tarkkaileva”. On mahdollista, että Munikhian kultin painopiste siirtyi ajan kuluessa pois aikuistumisriiteistä, ja tämä kultti siirtyi Brauroniin samalla kun Munikhiassa keskityttiin sataman kulttiin. Pyhäkköön liittyi vuosittain Munikhion-kuussa vietetty Munikhia- juhla eli Munikhian Artemiin juhla. Artemiin lisäksi pyhäkkö on saattanut liittyä myös paikalliseen heerokseen nimeltä Munikhos, jolta Artemis oli saanut paikallisen epiteettinsä. Temppeli säilyi käytössä 100- tai 200-luvulle jaa. saakka. Artemiin temppeli sijaitsi Pireuksen ja Ateenan sotasatamiin kuuluneen Munikhian sataman lounaispuolella pienellä niemellä, joka tunnetaan nykyisin Koumoundoúroksen niemenä. Temppelin paikalla sijaitsee nykyisin Pireuksen pursiseuran (Istioploïkós Ómilos Peiraiós) rakennus. Paikalla oli pieni kalkkikivinen kukkula. Pyhäkölle johti kaksi tietä, toinen Pireuksen agoralta ja toinen Munikhian satamasta päin. Temppelin jäänteet löydettiin rakennustöiden yhteydessä vuonna 1935, mutta eivät ole nykyisin näkyvissä. Temppeli tunnetaankin pääasiassa antiikin aikaisten kirjallisten kuvausten perusteella. Toisen tai kummankin Pireuksen arkeologisessa museossa olevan niin kutsutun Pireuksen Artemis -pronssiveistoksen on joskus ehdotettu olevan peräisin Artemis Munikhian temppelistä, mutta tästä ei ole varmuutta. == Lähteet == Luokka:Antiikin Kreikan temppelit Luokka:Antiikin Pireus
Kastélla (Pireus)

Kastélla () eli Profítis Ilías (Προφήτης Ηλίας) on Pireuksen kaupungin kaupunginosa Ateenan metropolialueella Kreikassa. Se sijaitsee Pireuksen koillisosassa Fálironlahden rannalla. Kastélla käsittää saman alueen kuin antiikin ajan Munikhia. Siihen kuuluu Kastéllan eli Profítis Ilíaksen kukkula, joka oli antiikin aikana linnoitettu kukkula. Nykyisen nimensä se on saanut paitsi linnoituksesta myös kukkulalla olevasta profeetta Elian kirkosta. Nykyaikana alue on tunnettu myös nimellä Dexamení (Δεξαμενή) siellä olevan suuren vesisäiliön mukaan. Kastéllan kukkulalla on myös muun muassa Veákeion ulkoilmateatteri, johon mahtuu katsojaa. Sen puolikaarenmuotoinen katsomo on rakennettu antiikin kreikkalaisten teatterien mallin mukaan. Kastéllaa pidetään usein yhtenä Pireuksen kauneimmista alueista. Kaupunginosassa on sekä 1800-luvulla rakennettuja uusklassisia kartanoita että nykyaikaista rakennuskantaa. Laajasti otettuna Kastéllan kaupunginosaan kuuluu myös Mikrolímanon satama, joka sijaitsee kukkulan kaakkoispuolella. left|190px|Kastéllan Profeetta Elian (Profítis Ilías) kirkko. left|212px|Veákeion ulkoilmateatteri. == Lähteet == == Aiheesta muualla == Luokka:Pireuksen kaupunginosat
Mikrolímano

Mikrolímano () on Pireuksen kaupungin kaupunginosa sekä siellä oleva venesatama Ateenan metropolialueella Kreikassa. Se sijaitsee Pireuksen koillisosassa Fálironlahden rannalla. Mikrolímano voidaan lukea osaksi laajempaa Kastéllan kaupunginosaa. thumb|left|240px|Mikrolímanon satamaa. Mikrolímano käsittää saman alueen kuin antiikin ajan Munikhian satama, ja sen satama toimii samassa luonnonsatamalahdessa. Bysanttilaisella ajalla satama tunnettiin nimellä Fanári (Φανάρι) todennäköisesti siksi, että siellä on ollut pieni majakka. Myöhemmin paikka on tunnettu myös nimillä Koumoundoúroksen satama (Λιμένας Κουμουνδούρου) sekä Tourkolímano (Τουρκολίμανο, ”Turkkilaissatama”). Mikrolímanon satamalahti on ovaalinmuotoinen ja sen halkaisija on noin 260–300 metriä. Satama on nykyisin huvi- ja pienvenesatamana. Mikrolímanossa toimii muun muassa Pireuksen pursiseura (Istioploïkós Ómilos Peiraiós). == Lähteet == == Aiheesta muualla == Luokka:Pireuksen kaupunginosat
Zean teatteri

Zean teatteri () oli antiikin aikainen kreikkalainen teatteri Pireuksen kaupungissa Kreikassa. Se sijaitsi Pireuksen sotasataman Zean sataman länsipuolella, ja on saanut nimensä satamasta. Zean teatteri rakennettiin hellenistisellä kaudella noin vuonna 200–100 eaa. Se oli kaupungin toinen teatteri Munikhian kukkulan länsirinteessä sijainneen suuremman ja vanhemman teatterin ohella. Zean teatteri on näistä kahdesta paremmin säilynyt. Teatteri oli normaali puolikaaren muotoinen kreikkalainen teatterirakennus, jonka keskellä oli pyöreä orkhestra ja sen takana skene eli näyttämörakennus. Teatterirakennuksen mallina oli mitä ilmeisimmin käytetty Ateenassa sijainnutta Dionysoksen teatteria, ja sen ulkoasu ja mittasuhteet vastaavat esikuvaansa. Teatterin katsomo avautui kaakkoon päin. Katsomo oli jaettu diazoma-käytävällä ala- ja yläosaan. Alaosa oli jaettu puolestaan portailla 13 sektoriin ja yläosa 24 sektoriin. Teatterirakennus oli tehty Pireuksen niemen paikallisesta kivestä. Nykyisin teatterin raunioiden vieressä sijaitsee Pireuksen arkeologinen museo. == Lähteet == == Aiheesta muualla == Luokka:Antiikin Kreikan teatterit Luokka:Antiikin Pireus Luokka:Arkeologiset kohteet Attikassa
Zeus Soterin ja Athene Soteiran temppeli

Zeus Soterin ja Athene Soteiran temppeli eli Diisoterion () oli antiikin aikainen Zeukselle ja Athenelle omistettu kreikkalainen temppeli Pireuksen kaupungissa Attikassa Kreikassa. Temppeli oli Pireuksen merkittävimpiä. Zeuksen ja Athenen kultti perustettiin Pireukseen aikaisintaan vuonna 493/492 eaa. Kultti oli omistettu ”Zeus Pelastajalle” ja ”Athene Pelastajalle”. Paikan Zeuksen kultti kytkeytyi todennäköisesti Ateenan Agoralla Zeuksen stoassa harjoitettuun Zeus Eleutherioksen kulttiin. Kyseiselle Zeukselle uhrattiin silloin, kun oli saatu vapauttava päätös oikeudessa. Pireuksessa kultti oli suosiossa erityisesti 300-luvulla eaa. Temppeliin liittyi vuosittainen Diisoteria-juhla, jota vietettiin aina Skiroforion-kuussa vuodenvaihteen tienoilla. Temppeli oli Pireuksen harvoja rakennuksia, jotka selvisivät roomalaisten hyökkäyksestä Sullan johdolla vuonna 86 eaa. Pausanias piti 100-luvulla jaa. temppeliä Pireuksen tärkeimpänä nähtävyytenä. Temppeli sijaitsi jossakin Kantharoksen sataman eli Pireuksen kauppasataman lähellä, todennäköisesti suhteellisen lähellä nykyistä Pyhän Kolminaisuuden katedraalia sekä Plateía Koraís -aukiota. Temppelistä ei ole säilynyt nykyaikaan mitään, ja se tunnetaan pääasiassa antiikin aikaisten kirjallisten kuvausten perusteella. Pireuksen arkeologisessa museossa olevan niin kutsutun Pireuksen Athene -pronssiveistoksen on joskus ehdotettu olevan peräisin Pireuksen Zeuksen ja Athenen temppelistä, mutta tästä ei ole varmuutta. == Lähteet == Luokka:Antiikin Kreikan temppelit Luokka:Antiikin Pireus
Samsung Galaxy S8

Samsung Galaxy S8 on Samsung Electronicsin valmistama älypuhelin, joka julkaistiin 29. maaliskuuta 2017. == Julkistus == Samsungin lippulaivapuhelin Samsung Galaxy S8:n julkaisua viivästytettiin Note7:n akkukatastrofin vuoksi. Samsung julkisti Galaxy S8:n ja Galaxy S8+:n 29. maaliskuuta 2017 New Yorkissa. Suurin osa puhelimen tiedoista oli vuotanut internetiin jo ennen julkistusta. == Ominaisuudet == Samsung Galaxy S8:n järjestelmäpiiri on joko Qualcomm Snapdragon 835 (4 × 2,35 & 4 × 1,9 GHz) tai Samsungin oma Exynos 8895 (4 × 2,3 & 4 × 1,7 GHz). Suomessa myytävässä mallissa on Exynos 8895 piiri. Galaxy S8:ssa on neljä fyysistä painiketta: virtanäppäin, äänenvoimakkuuden säätönäppäimet ja Bixby-puheapurin näppäin. Puhelin on Euroopassa saatavilla mustana (”Midnight Black”), hopeisena (”Arctic Silver”) ja haalean violettina (”Orchid Gray”). Galaxy S8:ssa on Samsungin oma Bixby-virtuaaliavustaja, joka tuki puhelimen julkaisuhetkellä vain englannin ja korean kieliä. Puhelimessa on etupuolella iiristunnistin ja takapuolella sormenjälkitunnistin. === Näyttö === Samsung Galaxy S8:ssa on 5,8 tuuman kulmista pyöreä näyttö. Se peittää suuren osan puhelimen etupuolesta, minkä takia Galaxy S8:ssa ei ole kotinäppäintä ja sormenjälkitunnistin on sijoitettu puhelimen takapuolelle. Kotinäppäin on toteutettu Galaxy S8:ssa virtuaalisesti näytön alalaitaan navigointinäppäinten ohella. Kotinäppäimen painaminen antaa kuitenkin värähtävän painallusvasteen. Galaxy S8:ssa ei ole näytön reunuksia puhelimen oikealla eikä vasemmalla laidalla. Näytön kuvasuhde on 18,5:9, kun älypuhelimissa näytön kuvasuhde on yleensä 16:9. Puhelimen HDR-teknologiaa tukeva näyttö on kestävää Gorilla Glass 5 -lasia. === Kamera === Galaxy S8:ssa on 12 megapikselin optisella kuvanvakaimella varustettu takakamera, jonka aukon koko on f/1,7. Etukamerassa on 8 megapikseliä, jonka aukon koko on f/1,7. Molemmissa kameroissa on automaattitarkennus. == Myynti == Samsung Galaxy S8:n ennakkomyynti alkoi julkistuspäivänä 29. maaliskuuta 2017. Puhelimen toimitukset alkavat ennakkotilaajille 20. huhtikuuta. Puhelin on yleisesti kaupoista saatavilla 28. huhtikuuta. Galaxy S8:n suositushinta on 829 euroa. Sen mukana toimitetaan AKG:n nappikuulokkeet. == Lähteet == == Aiheesta muualla == Luokka:Android-pohjaiset laitteet Galaxy S8 Luokka:Vuoden 2017 matkapuhelimet Luokka:Kosketusnäytölliset älypuhelimet
Major League Baseball -kausi 2016

Major League Baseball kausi 2016 oli Major League Baseballin kausi, joka alkoi 3. huhtikuuta. Kauden ensimmäisen ottelun pelasivat St. Louis Cardinals ja Pittsburgh Pirates PNC Parkillä, Pittsburghissa. Runkosarja päättyi 2. lokakuuta. MLB:n 87. All stars -ottelu pelattiin 12. heinäkuuta San Diegossa, Kaliforniassa. Ottelussa ratkesi kotietu kauden World Series -ottelusarjassa. American League voitti ottelun juoksuin 4–2. Kausi päättyi 2. marraskuuta, kun Chicago Cubs saavutti neljännen voittonsa Cleveland Indiansistä World Seriesissä. Chicago oli sarjassa jo 1–3 -tappiolla, josta se kolmella peräkkäisellä voitolla nousi mestaruuteen. Mestaruus oli seuran ensimmäinen sitten vuoden 1908. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde GB AL East AL East AL East AL East AL East AL East 1\. Boston Red Sox 93 69 .574 \-- 2\. Toronto Blue Jays (w) 89 73 .549 4 3\. Baltimore Orioles (w) 89 73 .549 4 4\. New York Yankees 84 78 .519 9 5\. Tampa Bay Rays 68 94 .420 25 AL Central AL Central AL Central AL Central AL Central AL Central 1\. Cleveland Indians 94 67 .584 \-- 2\. Detroit Tigers 86 75 .534 8 3\. Kansas City Royals 81 81 .500 13.5 4\. Chicago White Sox 78 84 .481 16.5 5\. Minnesota Twins 59 103 .364 35.5 AL West AL West AL West AL West AL West AL West 1\. Texas Rangers 95 67 .586 \-- 2\. Seattle Mariners 86 76 .531 9 3\. Houston Astros 84 78 .519 11 4\. Los Angeles Angels of Anaheim 74 88 .457 21 5\. Oakland Athletics 69 93 .426 26 National League National League National League National League National League National League Sija Joukkue Voitot Tappiot Voittosuhde GB NL East NL East NL East NL East NL East NL East 1\. Washington Nationals 95 67 .586 \-- 2\. New York Mets (w) 87 75 .537 8 3\. Miami Marlins 79 82 .491 15.5 4\. Philadelphia Phillies 71 91 .438 24 5\. Atlanta Braves 68 93 .422 26.5 NL Central NL Central NL Central NL Central NL Central NL Central 1\. Chicago Cubs 103 58 .640 \-- 2\. St. Louis Cardinals 86 76 .531 17.5 3\. Pittsburgh Pirates 78 83 .484 25 4\. Milwaukee Brewers 73 89 .451 30.5 5\. Cincinnati Reds 68 94 .420 35.5 NL West NL West NL West NL West NL West NL West 1\. Los Angeles Dodgers 91 71 .562 \-- 2\. San Francisco Giants (w) 87 75 .537 4 3\. Colorado Rockies 75 87 .463 16 4\. Arizona Diamondbacks 69 93 .426 22 5\. San Diego Padres 68 94 .420 23 ==Postseason== Wild card games: *AL: Toronto - Baltimore 5–2 *NL: New York - San Francisco 0–3 == Lähteet == *MLB.com Luokka:Major League Baseball -kaudet Luokka:Vuoden 2016 baseball
505 Games

505 Games on italialainen videopelien julkaisija. Yhtiö on aiemmin tunnettu nimellä 505 GameStreet ja julkaisemisen lisäksi on myös kehittänyt joukon pelejä. == Pelit == Yhtiö omistaa oikeudet Starbreeze Studiosin kehittämään palkittuun Brothers: A Tale of Two Sons -peliin. == Lähteet == Luokka:Italialaiset videopeliyritykset
Andy Stevenson

Andy Stevenson on brittiläinen Force India- Formula 1 -tallin tiimimanageri. Stevenson aloitti uransa mekaanikkona Jordanilla vuonna 1991. Sen jälkeen hän on toiminut Midlandin, Spykerin ja nykyisin Force India -tallin tiimimanagerina. ==Lähteet== Luokka:Formula 1 -tallien työntekijät Luokka:Brittiläiset henkilöt Luokka:Syntymävuosi puuttuu Luokka:Elävät henkilöt
Suomen Pelinkehittäjät

Suomen Pelinkehittäjät ry on suomalainen pelinkehittäjien yhdistys. Yhdistyksen jäseniä ovat suomalaiset peliyhtiöt ja sen kotipaikka on Helsinki. Yhdistys on järjestänyt Finnish Game Awards -palkintogaalan yhdessä suomalaisen kattojärjestön Neogamesin kanssa vuodesta 2014. == Aiheesta muualla == * Viralliset kotisivut Luokka:Videopelijärjestöt Luokka:Suomalaiset järjestöt
Simon Roberts

Simon Roberts (s. 27. syyskuuta 1962) on brittiläinen McLarenin Formula 1 -tallin operatiivinen johtaja. Roberts aloitti uransa McLarenilla vuonna 2003, ja vuodet 2004–2008 hän toimi tallin operatiivisena johtajana. Vuonna 2009 hän toimi puolestaan Force India -tallin operatiivisena johtaja. Vuonna 2010 hän palasi takaisin McLarenille samaan tehtävään. Syyskuussa 2020 Roberts nimettiin Williamsin tallipäälliköksi Claire Williamsin tilalle. Saman vuoden marraskuussa hän ei voinut osallistua Turkin osakilpailuun, koska hänellä todettiin koronavirustartunta, jolloin hänen työtehtäviään hoitivat tallin tiimimanageri Dave Redding ja auton suunnittelusta vastannut pääinsinööri Adam Carter. Hän lähti Williamsilta kesäkuussa 2021. == Lähteet == Luokka:Formula 1 -tallipäälliköt Luokka:Vuonna 1962 syntyneet Luokka:Elävät henkilöt
Brøderbund

Brøderbund Software, Inc. (usein kirjoitettu vain Broderbund) on yhdysvaltalainen videopelien kehittäjä ja ohjelmistotalo, joka on perustettu vuonna 1980. Videopelien lisäksi yritys on kehittänyt opetusohjelmia sekä työkalusovelluksia. Yhtiö on tullut tunnetuksi Choplifter, Lode Runner ja alkuperäisen Prince of Persia -videopelien kehittäjänä, sekä Carmen Sandiego oppimispelistä. The Learning Company osti yhtiön vuonna 1998. == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Käsienpesu

Käsienpesu on käsien puhdistamista lian tai mikro-organismien poistamiseksi. Käsienpesua voi harjoittaa vedellä tai vedettä, toistenlaisten nesteiden avulla tai saippuan kanssa. Jos hanavettä tai saippuaa ei saatavilla, muita vaihtoehtoja käsienpesuun ovat muun muassa veden kaataminen riippuvasta kanisterista tai tuhkan käyttäminen veden sijaan. == Lähteet == == Aiheesta muualla == Luokka:Hygienia Luokka:Yläraajat
Versailles’n observatorio

Versailles’n observatorio () on Versailles’n yliopistoon sidoksissa oleva tähtitieteellinen observatorio. Se rakennettiin Ranskan Guyancourtiin vuonna 2009. Observatorion tutkimus painottuu ilmastonmuutokseen ja kestävään kehitykseenObservatoires des Sciences de l'Univers (OSU) . == Lähteet == == Aiheesta muualla == * Luokka:Observatoriot Luokka:Versailles
Engberg

Engberg on muun muassa seuraavien henkilöiden sukunimi: * Gabriel Engberg (1872–1953), suomalainen taidemaalari * John Engberg (1892–1918), suomalainen yleisurheilija ja jalkapalloilija * Lotta Engberg (s. 1963), ruotsalainen laulaja * Maud von Rosen-Engberg (1902–1988), ruotsalainen kuvanveistäjä * Oskar Engberg (1875–1955), suomalainen työväenliikkeen vaikuttaja * Peter Engberg (s. 1970), suomalainen kitaristi ja musiikkituottaja * Pia Rantala- Engberg, suomalainen diplomaatti * Teemu Engberg (s. 1999), suomalainen jääkiekkoilija.
Zhaodong

Zhaodong on Kiinassa sijaitseva kaupunki, jonka asukasluku on noin 100 000 ihmistä. Zhaodong sijaitsee Heilongjiangin alueella Pohjois-Kiinassa. Luokka:Heilongjiangin kaupungit Luokka:Kiinan piirikuntatason alueet
Olipa kerran elämä (suomalainen televisiosarja)

Olipa kerran elämä on Henkka Hyppösen yhdessä Kalle Lambergin kanssa juontama tietovisa. Mukana jokaisessa jaksossa on myös kolme julkkisvierasta. Luokka:2010-luvun suomalaiset kilpailuohjelmat Luokka:Visailuohjelmat Luokka:MTV3:n televisio-ohjelmat
Pembroken linna

Keskiaikainen Pembroken linna sijaitsee Pembrokessa Walesissa. Roger de Montgomery valloitti alueen vuonna 1094 ja hänen poikansa Arnulf de Montgomery rakennutti linnan 1094–1096 välisenä aikana. Jaarlin arvonimi ja linna päätyivät avioliiton kautta William Marshalille, jonka aikana linnaa laajennettiin merkittävästi. Jaarlikunta päätyi kruunulle vuonna 1389 ja jaarliksi nimitettiin vuonna 1453 Jasper Tudor, joka oli kuningas Henrik VI:n velipuoli. Hänen veljenpoikansa ja tuleva kuningas Henrik VII syntyi linnassa 1456. Linnaa alettiin kunnostaa kenraalimajuri Ivor Philippsin ostettua sen 1928. Se on Grade I -luokan suojelukohde. == Lähteet == == Aiheesta muualla == Luokka:Pembrokeshire Luokka:Walesin linnat Luokka:Grade I -luokan rakennukset Walesissa
Elina Helkala

Elina Helkala (s. 5. maaliskuuta 1987 Kuusankoski) on kuusankoskelaissyntyinen, nykyisin Raisiossa asuva kuvataiteilija ja kuvittaja. Hänellä on myös kuva- ja mediataiteen ja muinaistekniikan artesaanin koulutus.Atena Kustannus: Elina Helkala, viitattu 30.3.2016. Helkala on opiskellut kuvataidetta Turun taideakatemiassa ja hänen tunnusomaisimpia töitään ovat hiilipintaiset tulimaalaukset. == Taide == Helkala käyttää taiteessaan monipuolisesti erilaisia perinteisiä ja moderneja tekniikoita ja niiden yhdistelmiä. Helkala on aiemmalta koulutukseltaan muinaistekniikan artesaani, ja hänen taiteelleen on tunnusomaista ammentaa perinteisestä taide- ja käsityöperinteestä. Helkalan tunnistettavin työskentelymuoto ovat hiilipintaiset teokset, joiden työstöön kehittämäänsä menetelmää taiteilija kutsuu tulimaalaukseksi. Helkala tutki tulimaalausta Turun taideakatemian päättötyössään. Teoksissa hiili muodostaa elävän, valoa heijastavan pinnan, ja teokset yhdistävätkin veisto- ja maalaustaiteen elementtejä.Turun ammattikorkeakoulu: Tuli taiteen tekemisen työkaluna ja tuhoista kumpuavat teosten aiheet, viitattu 17.6.2020. Useat Helkalan teokset kommentoivat ilmastonmuutosta ja ihmisten luonnon monimuotoisuudelle aiheuttamaa uhkaa, jotka ovat olleet pääteemoja Helkalan yksityisnäyttelyissä Teoksia itsekkyydestä Turun B-galleriassa (2020)B-galleria: Menneet näyttelyt], viitattu 17.11.2023., Muistoa kunnioittaen – In memoriam Vaasan taidehallissa (2021)Taide.art; Elina Helkala: Muistoa kunnioittaen, viitattu 17.11.2023. ja Antroposeeni Sipoon Pesula Galleriassa (2023). Helkalalle on tärkeää myös osallistua taiteensa kautta yhteiskunnalliseen keskusteluun autismikirjolla olevan ihmisen kokemuksista. Peltotalo, Mika: Tätä ei ennen ole tehty: Taloremontin tuntemukset muuntuvat taidemaalauksiksi, Rannikkoseutu 20.9.2021. == Kirjakuvitukset == Kuvataiteilijan uransa lisäksi Helkala on myös kuvittanut akvarellimaalauksilla, tussipiirroksilla ja digitaalisesti useita tietokirjoja, jotka Helkala on tehnyt yhdessä aviomiehensä Ilari Aallon kanssa. Pariskunnan kirjat käsittelevät Suomen keskiaikaa, esihistoriaa ja arkeologiaa.Karhu, Tuomo: Kritiikin punnukset arkeologi Ilari Aallolle ja kuvataiteilija Elina Helkalalle, Turun Sanomat 16.11.2023. Pariskunnan esikoistietokirja on vuonna 2015 ilmestynyt Matkaopas keskiajan Suomeen. Vuonna 2017 heiltä ilmestyi Suomen muinaisjäännöksiä esittelevä tietokirja Matka muinaiseen Suomeen: 11 000 vuotta ihmisen jälkiä ja vuonna 2023 keskiajan vuodenkiertoa käsittelevä tietokirja Vuosi keskiajan Suomessa. Vuonna 2019 he julkaisivat ensimmäisen lasten tietokirjansa Jatulintarhoja ja hiidenkiukaita: Nuoren arkeologin käsikirja. == Palkinnot == Helkalan kuvittamalle tietokirjalle Matkaopas keskiajan Suomeen myönnettiin vuonna 2016 tiedonjulkistamisen valtionpalkinto. Suomen arvostelijain liiton Turun osasto myönsi Helkalalle vuonna 2023 Kritiikin punnuksen tunnustuksena ansiokkaasta kuvitustyöstä Helkalan ja Aallon tietokirjoissa. == Kuvitetut teokset == * * * * == Lähteet == == Aiheesta muualla == * Elina Helkalan kotisivu Luokka:Suomalaiset kuvittajat Luokka:Vuonna 1987 syntyneet Luokka:Elävät henkilöt
Elina Kujansuu

Elina Kujansuu (s. 22. kesäkuuta 1976 Tampere) on nokialainen kuvataiteilija, joka maalaa öljyvärillä akryylilevyilleElina Kujansuun artist statement. Hänen teoksiinsa liittyvät usein myös lehtikullalla ja -hopealla käsitellyt pinnat. Kujansuun maalauksissa esiintyy usein lehmiä ja muita eläimiä. Hänen teoksiaan on ollut esillä Taidekeskus Salmelassa Elina Kujansuun CV. Kujansuu on Suomen Taidemaalariliiton ja Tampereen Taiteilijaseuran jäsen. Hän on valmistunut helsinkiläisestä Alfa-Art taideoppilaitoksesta 2012. ==Lähteet== ==Aiheesta muualla== * Elina Kujansuun kotisivut Luokka:Suomalaiset taidemaalarit Luokka:Elävät henkilöt Luokka:Vuonna 1976 syntyneet
Metyyliaminolevulinaatti

Metyyliaminolevulinaatti (C6H11NO3) on estereihin kuuluva orgaaninen yhdiste. Rakenteeltaan se on aminolevuliinihaposta ja metanolista muodostunut esteri. Yhdistettä voidaan käyttää lääketieteessä eräiden ihosairauksien fotodynaamisessa hoidossa. ==Vaikutusmekanismi ja käyttö== Metyyliaminolevulinaatti on aihiolääke, joka metaboloituu iholla muodostaen lopulta protoporfyriini IX:ää. Protoporfyriini IX on fotosentisaattori, joka katalysoi punaisen valon vaikutuksesta reaktiivisten radikaalien muodostumista. Nämä radikaalit tuhoavat epänormaaleja soluja esimerkiksi aurinkokeratoosin hoidossa. Aminolevuliinihappo toimii samalla tavoin, mutta lipofiilisemmän metyyliaminolevulinaatin etuna on, että se tunkeutuu paremmin ihon soluihin ja on selektiivisempi syöpäsoluja kohtaan. Kylmähoitoon verrattuna hoito metyyliaminolevulinaatilla on huomattavasti tehokkaampi. Yhdysvalloissa metyyliaminolevulinaatti on hyväksytty aurinkokeratoosien fotodynaamiseen hoitoon. Tämän lisäksi sitä käytetään useissa Euroopan maissa, Australiassa ja Uudessa-Seelannissa basaalisolukarsinoomien hoitoon. Myös yhdisteen käyttöä vaikean aknen fotodynaamisessa hoidossa on tutkittu. ==Valmistus== Metyyliaminolevulinaattia voidaan valmistaa metanolista ja aminolevuliinihapon hydrokloridisuolasta tionyylikloridin avulla. ==Lähteet== Luokka:Esterit Luokka:Lääkkeet
Kauhajärven kirkko (Lapua)

Kauhajärven kirkko on Lapuan Kauhajärvellä sijaitseva kyläkirkko. Nykyinen vuonna 1983 valmistunut kirkko on paikallaan toinen. Sen ovat suunnitelleet arkkitehdit Erkki Karvala, Matti Silvennoinen ja Markku Koskinen. Erillisen kellotapulin on suunnitellut Alvar Aalto, tapuli valmistui vuonna 1923. Kellotapuliin on kiinnitetty vaivaispoika vuodelta 1869. Sen tekijä on jäänyt tuntemattomaksi. Kirkon vieressä on kylän hautausmaa ja sankarihaudat. Sankarimuistomerkki on paljastettu v.1950 ja sen suunnitteli kuvanveistäjä Kaarlo Lamminheimo. Kauhajärven ensimmäinen kyläkirkko rakennettiin vuosina 1867–1868. Se paloi tuhopolton seurauksena 22. toukokuuta 1981. Vaivaispoika ja kellotapuli onnistuttiin säästämään tulelta. Heti tulipalon jälkeen kyläkirkon hallintokunta päätti yksimielisesti, että palaneen kirkon tilalle rakennetaan uusi kirkko. Tämä rakennettiin talkoovoimin. == Lähteet == == Aiheesta muualla == * Lappajärven seurakuntaan kuuluvan Kauhajärven kappelikunnan kirkko. "Kolmen manttaalin kirkko", jonka esi-isät suurena nälkävuonna 1876 rakensivat, täyttää 70 vuotta, Helsingin Sanomat, 01.05.1937, nro 116, s. 33, Kansalliskirjaston digitaaliset aineistot Luokka:Suomen puukirkot Luokka:Lapuan kirkkorakennukset Kirkko
Enragement

Enragement on vuonna 2006 perustettu suomalainen death metal -yhtye, joka yhdistelee musiikissaan extreme metal -elementtejä.http://kaaoszine.fi/enragementin-tuoreella-musiikkivideolla- uhrataan-verta-auringon-jumalalle-katso-lopputulos/. == Historia == Vuonna 2014 yhtye julkaisi omakustanteena albumin Omnimalevolence of ManEncyclopaedia Metallum: Enragement – Omnimalevolence of Man ja ilmoitti maaliskuussa 2017 solmineensa levytyssopimuksen Inverse Recordsin kanssa. Single ”Blood for the Sun God” julkaistiin 29. maaliskuuta 2017, ja toinen albumi Burned, Barren, Bloodstained on julkaistu 9. kesäkuuta 2017.Facebook: Enragement – Aikajana (25. maaliskuuta 2017) . == Jäsenet == * Tuomas Iivanainen – kitara, laulu * Atte Ojanne – kitara, laulu * Jarkko Niemi – basso, laulu * Lasse Sannikka – rummut === Entiset jäsenet === * Erkka Järvinen – kitara * Jouni Mäkelä – laulu == Diskografia == * * * == Lähteet == == Aiheesta muualla == * Yhtyeen kotisivut * * Yhtyeen Facebook-sivusto Luokka:Suomalaiset death metal -yhtyeet‎
Saseka-talo

Saseka-talo on arkkitehti Pirkko Wesamaan suunnittelema, Sasekan Vuosaareen vuonna 1952 rakentama ruokalarakennus. Kostholli 8 on vuodesta 1995 toiminut alueen kerhotalona Helsingin kaupungin omistuksessa. Se on myös ainoa Sasekan tehtaista jäänyt rakennus. Alueen kiinteistö- tai asuntoyhtiöiden asukkaat maksavat vuokran tai vastikkeen yhteydessä osuuden kerhotalon toiminnasta. == Historiaa == 1940-luvun lopussa aikaisemmat ruokalatilat olivat käyneet ahtaiksi ja uusi ”Kostholli 8" ruokala arkkitehti Pirkko Wesamaan suunnittelemana otettiin käyttöön vuonna 1952. Sasekan tehtaan toiminta loppui joulukuussa 1978. Kaupunki oli ostanut kaikki tehtaan alueet ja käynnistänyt Etelä-Vuosaaren suunnittelun. Nykyinen Saseka-talo on ainoa tehtaista jäljelle jäänyt rakennus. Alueen kiinteistö- ja asuntoyhtiöiden yhdessä omistaman peruskorjatun Saseka-talon avajaisia vietettiin syyskuussa 1995. == Lähteet == == Aiheesta muualla == *Saseka-talon www-sivut Luokka:Vuosaari Luokka:Helsingin suojellut rakennukset
MIUI

MIUI (sanoista Mi User Interface) oli Xiaomin vuonna 2010 kehittämä graafinen käyttöliittymä, jota se käytti omissa Android-laitteissaan vuoteen 2023 saakka. Käyttöliittymän korvaa vuodesta 2023 lähtien MIUI:n seuraaja HyperOS. Xiaomin omien puhelinten ja tablettien lisäksi MIUI on saatavilla monien muiden Android-valmistajien laitteille. Xiaomi julkaisi sen omien laitteidensa ulkopuolelle ensimmäisenä Nexus 7 -tabletille vuonna 2014. MIUI 8 julkaistiin elokuussa 2016. GitHubissa on saatavilla käyttäjäyhteisön tekemä suomenkielinen MIUI-käännös käyttöjärjestelmän vanhemmille versiolle, jotka eivät vielä aikanaan olleet saatavilla suomeksi. MIUI muistuttaa graafiselta ilmeeltään Applen iOS:ää, eikä siinä iOS:n tavoin ole sovellusvalikkoa. MIUI ei saanut Mikrobitin vuonna 2017 tekemässä testissä riittävän usein tietoturvapäivityksiä ja se osoittautui hankalasti päivitettäväksi. == Lähteet == == Aiheesta muualla == * Verkkosivut Luokka:Android Luokka:Käyttöliittymät
John Du Prez

John Du Prez (oikea nimi Trevor Jones, s. 1946) on brittiläinen elokuva- ja musikaalisäveltäjä. Hän on tehnyt vuosikymmenten ajan yhteistyötä komediaryhmä Monty Pythonin jäsenten, erityisesti Eric Idlen kanssa. Yhteistyö alkoi vuonna 1979 elokuvasta Brianin elämä, johon Du Prez sävelsi osia musiikista. Elokuvaan Monty Python – Elämän tarkoitus hän sävelsi koko musiikin. 2000-luvulla Du Prez ja Idle toteuttivat Monty Pythonin elokuvien pohjalta menestyneen ja palkitun Broadway-musikaalin Spamalot (2004) sekä komediallisen oratorion Not the Messiah (He's a Very Naughty Boy) (2007). ==Elokuvasävellyksiä== *Monty Python – Elämän tarkoitus (1983) *Sikamainen juttu (1984) *Oxford Blues (1984) *Yksi puraisu (1985) *Henkilökohtaista (1987) *Kala nimeltä Wanda (1988) *Kaapelit irti! (1989) *A Chorus of Disapproval (1989) *Bullseye! (1990) *Teini-ikäiset mutanttininjakilpikonnat (1990) *Teinimutanttininjakilpikonnat 2: Mönjän salaisuus (1991) *Mystery date – treffimysteeri (1991) *Purjeet ylös Columbus (1992) *Teinimutanttininjakilpikonnat III (1993) *Kelpo mies Afrikassa (1994) *Kaislikossa suhisee (1996) ==Lähteet== * *John Du Prez Los Angeles Philharmonic *John Du Prez TRW (Theatrical Rights) Luokka:Brittiläiset elokuvasäveltäjät Luokka:Vuonna 1946 syntyneet Luokka:Elävät henkilöt
Dave Greenwood

Dave Greenwood on brittiläinen Ferrarin Formula 1 -tallin insinööri. Greenwood aloitti uransa BAR:lla vuonna 2000. Vuonna 2004 hän toimi tallin kolmannen kuljettajan Anthony Davidsonin auton insinöörinä. Vuonna 2005 hän siirtyi Renault’lle Giancarlo Fisichellan auton suorituskyvystä vastaavaksi insinööriksi. Vuonna 2007 hän toimi Fisichellan ja 2008 Fernando Alonson kisainsinöörinä. Vuosina 2010–2014 hän toimi Virgin ja Marussia -tallien pääinsinöörinä. Vuodesta 2015 lähtien hän on toiminut Ferrarilla Kimi Räikkösen kisainsinöörinä.Greenwood osaa jättää Räikkösen rauhaan oikealla tavalla == Lähteet == Luokka:Formula 1 -tallien työntekijät Luokka:Brittiläiset insinöörit Luokka:Syntymävuosi puuttuu Luokka:Elävät henkilöt
Idiosepiidae

Idiosepiidae on mustekaloihin kuuluva nilviäisheimo. Se luettiin aiemmin seepioihin (Sepioidea), mutta nykyään sillä on oma lahkonsa Idiosepida. Lajeilla ei ole taloudellista merkitystä.Reid, A. 2005. Family Idiosepiidae. In: P. Jereb & C.F.E. Roper, eds. Cephalopods of the world. An annotated and illustrated catalogue of species known to date. Volume 1. Chambered nautiluses and sepioids (Nautilidae, Sepiidae, Sepiolidae, Sepiadariidae, Idiosepiidae and Spirulidae). FAO Species Catalogue for Fishery Purposes. No. 4, Vol. 1. Rome, FAO. pp. 208–210. == Suvut ja lajit == * Idiosepius ** Idiosepius hallami ** Idiosepius minimus ** Idiosepius paradoxus ** Idiosepius picteti ** Idiosepius pygmaeus ** Idiosepius thailandicus * Xipholeptos ** Xipholeptos notoides == Lähteet == == Aiheesta muualla == * (PDF) Ecology, Biology and Biogeography of a Mini-maximalist. Luokka:Pääjalkaiset
Tan Kah Keen metroasema

Tan Kah Kee on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:02 6:23 0:34 DT35 Expo 5:44 6:04 23:49 == Lähteet == == Aiheesta muualla == * Tan Kah Keen metroasema Singaporen liikennelaitoksen sivuilla Luokka:Mass Rapid Transitin asemat
Stevensin metroasema

Stevens on Singaporen Mass Rapid Transit -metrojärjestelmän asema Tanglinin ja Novenan alueiden rajalla Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat. Stevens on mukana myös uudella Thomson–East Coast Linella. Vaihtoyhteys avautui vuonna 2021. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 5:58 6:18 0:29 DT35 Expo 5:48 6:08 23:53 == Lähteet == == Aiheesta muualla == * Stevensin metroasema Singaporen liikennelaitoksen sivuilla Luokka:Mass Rapid Transitin asemat
Marco Matassa

Marco Matassa on italialainen Toro Rosson Formula 1 -tallin insinööri. Vuonna 2012 Matassa toimi Daniel Ricciardon datainsinöörinä, ja seuraavalla kaudella Riccardon kisainsinöörinä.New race engineers for Vergne, Ricciardo Vuonna 2014 hän työskenteli Daniil Kvjatin kisainsinöörinä.2014: Teamsteckbrief Scuderia- Toro-Rosso Vuodesta 2015 lähtien hän on toiminut Carlos Sainz Jr. kisainsinöörinä.2015: Teamsteckbrief Scuderia-Toro-Rosso == Ura == Datainsinööri Datainsinööri Datainsinööri Kaudet Kuljettaja Talli Daniel Ricciardo Toro Rosso Kilpailuinsinööri Kilpailuinsinööri Kilpailuinsinööri Kaudet Kuljettaja Talli Daniel Ricciardo Toro Rosso Daniil Kvjat Toro Rosso – Carlos Sainz Jr. Toro Rosso == Lähteet == == Aiheesta muualla == * Twitter Luokka:Formula 1 -tallien työntekijät Luokka:Italialaiset insinöörit Luokka:Syntymävuosi puuttuu Luokka:Elävät henkilöt
Lófos Nymfón

Lófos Nymfón eli Nymfien kukkula () tai Lófos Asteroskopeíou (Λόφος Αστεροσκοπείου, ”Tähtitornin kukkula”) on kukkula Asteroskopeíon kaupunginosassa Ateenassa Kreikassa. Se sijaitsee Pnyks-kukkulan pohjoispuolella, Agoran alueen länsipuolella ja Areiopagi- ja Akropolis- kukkuloiden luoteispuolella. Antiikin aikana kukkulalla oli sille nimen antanut nymfeille omistettu pyhäkkö. Näitä pidettiin synnytyksen suojelijoina. Kukkulalla palvottiin myös Zeusta. Nymfien kukkulan kautta kulki Ateenan kaupunginuuri eli Themistokleen muuri. Siitä on säilynyt paikalla joitakin jäänteitä. Nykyisin kukkulalla sijaitsee Ateenan kansallisen observatorion vanha rakennus, josta kaupunginosa on saanut nimensä ja kukkula toisen nimistään. Kukkulalla on myös Pyhälle Margareetalle eli Pyhälle Marinalle (Agía Marína) omistettu kirkko. == Lähteet == Luokka:Arkeologiset kohteet Ateenassa Luokka:Ateenan kukkulat
Rochorin metroasema

Rochor on Singaporen Mass Rapid Transit -metrojärjestelmän asema Singaporen keskusta-alueella. Se avattiin 27. joulukuuta 2015. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:05 6:34 0:22 DT35 Expo 5:55 6:15 0:00 == Lähteet == == Aiheesta muualla == * Rochorin metroasema Singaporen liikennelaitoksen sivuilla Luokka:Mass Rapid Transitin asemat
Downtownin metroasema

Downtown on Singaporen Mass Rapid Transit -metrojärjestelmän asema Singaporen keskusta-alueella. Se avattiin 22. joulukuuta 2013. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:13 6:31 0:13 DT35 Expo 6:04 6:24 0:09 == Lähteet == == Aiheesta muualla == * Downtownin metroasema Singaporen liikennelaitoksen sivuilla Luokka:Mass Rapid Transitin asemat
Zygorhiza

Zygorhiza on sukupuuttoon kuollut muinaisvalaiden suku myöhäiseltä eoseenilta. Fossiileja on löydetty Yhdysvaltojen itärannikolta, mutta todellisuudessa sen levinneisyysalue on saattanut olla huomattavasti laajempi. == Piirteet == Zygorhiza oli läheistä sukua Dorudonin kaltaisille primitiivisille valaille ja hieman kaukaisempaa sukua kuuluisalle Basilosaurukselle, joka oli jättimäinen peto ja saattoi saalistaa edellä mainittuja pienempiä lajeja. Vaikka Zygorhiza muistutti Basilosaurusta ruumiinmuodoltaan, sen ruumis oli pienempi ja mittasuhteiltaan lähempänä nykyisiä valaita. Sen ruumis oli noin kuusi metriä pitkä ja kallo noin metrin. Zygorhizalla oli muodoltaan hyvin primitiiviset eturaajat, sillä kyynärnivel olivat vielä liikutettavissa. Myöhemmillä, moderneimmilla muodoilla eturaajojen nivelet olivat täysin sulautuneet ja muodostivat jäykän, helposti vedessä ohjattavan evän. Tämä piirre viittaa siihen että Zygorhiza on voinut palata maalle parittelemaan ja synnyttämään.‭ Zygorhizan takaraajat olivat surkastuneet, ja sen kallossa oli kauhistuttavat leuat tappavilla hampailla. Sen kaula koostui seitsemästä nikamasta. Kuten kaikki sen ajan valaat,‭ ‬Zygorhiza saalisti muita meressä eläneitä eläimiä,‭ joko kaloja,‭ pienempiä merinisäkkäitä tai merilintuja.‭ Järeät hampaat ja verraten pitkät ja kapeat leuat muistuttivat varhaisempien merimatelijoiden kuten Mosasauruksen leukoja,‭ ja on hyvinkin mahdollista että Zygorhizan kaltaiset valaat kehittyivät samankaltaisen saalistajien ekologisen lokeron kuin ne.‭ Alkuvalaat kuitenkin elivät aikaisemmin ilmestyneiden vähintään yhtä suurten haiden varjossa, esimerkkinä Carcharocles ‬angustidens. == Galleria == image:Zygorhiza.jpg|Piirros Zygorhizasta. image:Zygorhiza kochii.jpg|Zygorhizan kallo == Katso myös == * Dorudon * Basilosaurus == Lähteet == * * === Viitteet === Luokka:Muinaisvalaat
Telok Ayerin metroasema

Telok Ayer on Singaporen Mass Rapid Transit -metrojärjestelmän asema Singaporen keskusta-alueella. Se avattiin 22. joulukuuta 2013. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:11 6:29 0:11 DT35 Expo 6:06 6:26 0:11 == Lähteet == == Aiheesta muualla == * Telok Ayerin metroasema Singaporen liikennelaitoksen sivuilla Luokka:Mass Rapid Transitin asemat
Joonas Lyytinen (miekkailija)

Joonas Lyytinen (s. 19. huhtikuuta 1976 Jyväskylä) on suomalainen miekkailija. Hän on urallaan voittanut Suomen-mestaruuden joukkueessa kalvalla (2013) ja pronssia floretilla (2010). Veteraaneissa hän on lisäksi voittanut Suomen- mestaruuden floretilla, hopeaa kalvalla ja joukkuekalvalla ja pronssia säilällä. Lyytinen on toiminut Helsingin Miekkailijoiden puheenjohtaja ja 6–8-vuotiaiden valmentaja. Lyytinen oli Suomen Miekkailu- ja 5-otteluliiton puheenjohtaja vuosina 2020–2024. Lyytinen on ollut vihreiden varavaltuutettu Helsingin kaupunginvaltuustossa ja Mäkelänrinteen uintikeskuksen hallituksen jäsen. Aikaisemmin hän on toiminut Helsingin liikuntalautakunnassa kaudella 2013–2017 sekä ortodoksisen kirkon kirkolliskokousedustajana kaudella 2007–2010. Lyytinen on muokannut aktiivisesti Wikipediaa ja toiminut suomenkielisen Wikipedian tiedottajana vuosina 2006–2010. Lyytinen on kirjoittanut pari tuhatta Wikipedian artikkeleista (2013).https://www.hs.fi/ihmisia/art-2000002693015.html ==Lähteet== ==Aiheesta muualla== * Joonas Lyytisen verkkosivut * Henkilökuva Helsingin Sanomissa Luokka:Suomalaiset miekkailijat Luokka:Vihreän liiton poliitikot Luokka:Suomen ortodoksisen kirkon kirkolliskokousedustajat Luokka:Vuonna 1976 syntyneet Luokka:Elävät henkilöt
Männikön silta

Männikön silta on teräsbetonista valmistettu kolmiaukkoinen ulokepalkkisilta Sonkajärvellä Pohjois-Savossa. Sillan suunnitteli TVH:n toimeksiannosta insinööri Harald Backman ja se valmistui vuonna 1926. Sillan rakentamisesta vastasi Suomen Rakennusyhtiö. Savo-Karjalan tiepiiri kunnosti sillan 1999, jolloin se merkittiin myös tiemuseokohteeksi. Silta on sittemmin poistettu museosiltojen rekisteristä. Se on kuitenkin yhtenä 19 sillasta mukana Museosillat-teemakohteessa, joka sisältyy vuonna 2009 laadittuun luetteloon Suomen valtakunnallisesti merkittävistä rakennettuista kulttuuriympäristöistä.. ==Lähteet== == Aiheesta muualla == * Sonkajärven nähtävyydet Luokka:Sonkajärvi Luokka:62.413 Sillat Luokka:Valtakunnallisesti merkittävät rakennetut kulttuuriympäristöt Suomessa
Heinkel P.1079

Heinkel P.1079 oli saksalaisen Heinkel Flugzeugwerken kehittämä, suunnitteluasteelle jäänyt kaksimoottorinen yksipaikkainen suihkuhävittäjä. == Historia == P.1079-projektin puitteissa oli alun perin tarkoitus kehittää kaikissa sääolosuhteissa ja yöllä toimimaan kykenevä hävittäjälentokone, jolla oli tarkoitus osallistua tammi- ja helmikuussa 1945 järjestettyihin tarjouskilpailuihin. Heinkelin tehtaan jäljelle jääneen kirjanpidon mukaan yhtiö ei tosin saanut kilpailuun liittyneitä tarjousdokumentteja edes helmikuuhun 1945 mennessä, mikä saattaa viitata siihen, ettei yhtiö osallistunut koko tarjouskilpailuun.Ryś 2004, s. 13–15 P.1079:n kehityshistoriassa on samanlaisia piirteitä tehtaan P.1078:n kanssa, sillä mallitunnus kattaa kuitenkin sarjan koneprojekteja, jotka on tosin mahdollisesti kehittänyt yhdysvaltalaismiehittäjien valvoma Siegfried Günterin johtama ryhmä Heinkelin lentokonesuunnitelijoita vasta toisen maailmansodan päätyttyä. Konetyypistä kehitettiin kaikkiaan viisi versiota mallitunnuksilla P.1079A – P.1079E. Näistä ensimmäinen oli V-peräsimellä ja nuolisiivellä varustettu kaksimoottorinen hävittäjälentokone, jonka voimalaitteena olisi ollut kaksi siiven tyviin asennettua HeS 011A -suihkumoottoria. Koneessa olisi ollut kolmipyörälaskuteline ja neljästä 30 millimetrin MK 108 -tykistä koostunut aseitus. P.1079B-versio oli A-mallista poiketen peräsimetön, mutta kone oli A:n tapaan varustettu kahdella siiven tyviin asennetulla suihkumoottorilla. Koneessa käytettiin A-mallin tapaan nuolisiipeä, mutta B-mallin siipiprofiili oli selvästi paksumpi, minkä lisäksi molemmat siipipuoliskot olivat niksattu niin sanottuun lokinsiipi-konfiguraatioon, jossa siipi muistuttaa edestä nähtynä M-kirjainta. Koneessa oli lyhyt runko, jonka peräosaan oli asennettu sivuperäsin. Aseistus ja laskutelinekonfiguraatio pysyivät samoina P.1079A:han nähden. Loput koneversiot mukailivat muuten B-malleia, eron ollessa lähinnä eri nuolikulmiin asetutissa siivissä ja koneen miehistön määrässä, sillä C- (myös B Entwurf II), D- ja E-mallit olivat kaksipaikkaisia, kun A- ja B-mallit oli suunniteltu vain yhden hengen miehistölle. == Tekniset tiedot == Lähde: A B C D E Miehistö 1 1 2 2 2 Kärkiväli (m) 12,70 12,70 11,00 12,00 14,80 Pituus (m) 14,00 9,00 14,80 13,30 15,30 Suurin nopeus (km/h) 940 1 015 990 990 990 Voimalaitteet 2 × Heinkel HeS 011A -suihkumoottoria; 12,87 kN per moottoriRyś 2004, s. 96 2 × Heinkel HeS 011A -suihkumoottoria; 12,87 kN per moottoriRyś 2004, s. 96 2 × Heinkel HeS 011A -suihkumoottoria; 12,87 kN per moottoriRyś 2004, s. 96 2 × Heinkel HeS 011A -suihkumoottoria; 12,87 kN per moottoriRyś 2004, s. 96 2 × Heinkel HeS 011A -suihkumoottoria; 12,87 kN per moottoriRyś 2004, s. 96 Aseistus 4 × 30 mm MK 108 -tykkiä 4 × 30 mm MK 108 -tykkiä 4 × 30 mm MK 108 -tykkiä 4 × 30 mm MK 108 -tykkiä 4 × 30 mm MK 108 -tykkiä == Lähteet == * === Viitteet === == Aiheesta muualla == P.1079 Luokka:Saksalaiset hävittäjälentokoneet Luokka:1940-luvun hävittäjälentokoneet Luokka:Saksalaiset lentokoneprojektit, 1939–1945
Marco Schüpbach

Marco Schüpbach (s. 2. maaliskuuta 1977 Basel, Sveitsi)SauberF1Team on sveitsiläinen Sauberin Formula 1 -tallin insinööri. Schüpbach aloitti uransa Sauberilla vuonna 2002. Vuosina 2011–2012 hän työskenteli Sergio Pérezin, 2013 Nico Hülkenbergin ja 2014 Adrian Sutilin kisainsinöörinä. Vuonna 2001 Schüpbach työskenteli Saksan Formula 3 -sarjassa Mücken-tallissa. Schüpbach suoritti koneenrakennustutkinnon vuonna 2001. == Ura == Kilpailuinsinööri Kilpailuinsinööri Kilpailuinsinööri Kaudet Kuljettaja Talli – Sergio Pérez Sauber Nico Hülkenberg Sauber Adrian Sutil Sauber == Lähteet == == Aiheesta muualla == * Twitter * Marco Schüpbachin haastattelu montrealgazette.com- sivulla Luokka:Formula 1 -tallien työntekijät Luokka:Sveitsiläiset henkilöt Luokka:Vuonna 1977 syntyneet Luokka:Elävät henkilöt
Kunstmuseum Basel

Kunstmuseum Basel eli Baselin taidemuseo on Baselissa Sveitsissä sijaitseva taidemuseo. Sen kokoelmaan kuuluu noin 4000 maalausta, veistosta, installaatiota ja videoteosta, sekä noin 300 000 piirrosta ja grafiikkaa seitsemältä vuosisadalta. == Kokoelma == Baselin taidemuseolla on maailman suurin Holbeinin perheen töiden kokoelma. Kokoelman vanhin osa on baselilaisen taidekeräilijän Basilius Amerbachin (1533-1591) kokoama. ==Aiheesta muualla == * Kunstmuseum Basel Luokka:Taidemuseot Luokka:Basel
Fort Canningin metroasema

Fort Canning on Singaporen Mass Rapid Transit -metrojärjestelmän asema lähellä Fort Canning Parkia Singaporen keskusta-alueella. Se avattiin 21. lokakuuta 2017 osana Downtown Linen itäistä jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:08 6:26 0:11 DT35 Expo 6:10 6:30 0:11 == Lähteet == == Aiheesta muualla == Luokka:Mass Rapid Transitin asemat
Weird Tales (antologia)

Weird Tales – fantasialehden parhaat alkuperäiskuvin on Peter Hainingin toimittama novelliantologia. Englanninkielinen alkuteos on julkaistu 1976 ja suomennos 1992. Kaikki kokoelman novellit on julkaistu alun perin pulp-lehti Weird Talesissa, ja kirjan ulkoasu jäljittelee niiden alkuperäistä julkaisuasua. Se on esimerkiksi ladottu kahteen palstaan, tarinoilla on niiden alkuperäiset englanninkieliset otsikot, ja niiden väliin on sommiteltu Weird Talesista otettuja kuvia ja ilmoituksia. Lehdestä otetun aineiston lisäksi kokoelma sisältää Weird Tales -historiikin. == Sisältö == * Edmond Hamilton: ”Paluu” (The Man Who Returned) * Ken Gary: ”Irvokas ennustus” (A Weird Prophecy) * Robert E. Howard: ”Kuoleman musta hurtta” (Black Hound of Death) * August W. Derleth: ”Suljettu talo” (The Shuttered House) * Seabury Quinn: ”Jäätynyt kaunotar” (Frozen Beauty) * H. P. Lovecraft: ”Unen tuolla puolen” (Beyond the Wall of Sleep) * Clark Ashton Smith: ”Adomphan puutarha” (The Garden of Adompha) * Caroline Evans: ”San Francisco” (San Francisco) * Vincent Starrett: ”Gordelian laulu” (Gordelia’s Song) * Henry Kuttner: ”Feeniksin tuolla puolen” (Beyond the Phoenix) * G. G. Pendarves: ”Musta munkki” (The Black Monk) * Henry S. Whitehead: ”Jumalan poismeno” (Passing of a God) * Robert E. Howard: ”Kummittelevat pylväät” (Haunting Columns) * Manly Wade Wellman: ”Mutta laakso oli hiljainen” (The Valley Was Still) * Alice Olsen: ”Talviyö” (Winter Night) * Nictzin Dyalhis: ”Atlantanin sydän” (Heart of Atlantan) * Fritz Leiber: ”Aavesurmaaja” (The Phantom Slayer) * Leah Bodine Drake: ”Ne juoksevat taas” (They Run Again) * Robert Bloch: ”Barsacin pedot” (The Beasts of Barsac) * Ray Bradbury: ”Pam! Kuolit!” (Bang! You’re Dead!) * Theodore Sturgeon: ”Sellitoveri” (Cellmate) * Algernon Blackwood: ”Roomalaiset rauniot” (Roman Remains) * Eric Frank Russell: ”Karkotettu henkilö” (Displaced Person) * H. Russell Wakefield: ”Valtavasta syvyydestä” (From the Vasty Deep) * Mary Elizabeth Counselman: ”Haulitornin aave” (The Shot-Tower Ghost) * Allison V. Harding: ”Astu Z-junaan” (Take the Z Train) * Margaret St.Clair: ”Pieni punainen pöllö” (The Little Red Owl) * Anthony M. Rud: ”Lieju” (Ooze) Suomentaneet Harri Haarikko, Reijo Kalvas, Kari Salminen ja Annika Eräpuro. == Vastaanotto == Juhani Hinkkanen arvosteli Weird Talesin Aikakoneessa tuoreltaan. Hän piti kirjan ulkoasua näyttävänä ja Hainingin kirjoittamaa historiikkia erinomaisena. Novellivalinnat ovat kuitenkin epäonnistuneita: Haining on ”ilmeisen tietoisesti” pyrkinyt välttämään usein antologisoituja novelleja, minkä ”seurauksena on koko teoksen läpi kulkeva keskinkertaisuuden maku”. Vaikka mukana onkin jokunen mieleenpainuva tarina, kokonaisuus jää toiseksi samoihin aikoihin ilmestyneelle Outoja tarinoita 4 -antologialle, jossa myös julkaistiin pääasiassa Weird Tales -lehdestä peräisin olevaa sisältöä. == Lähteet == Luokka:Fantasianovellikokoelmat Luokka:Kauhunovellikokoelmat Luokka:Vuoden 1990 kirjat Luokka:Antologiat
Bencoolenin metroasema

Bencoolen on Singaporen Mass Rapid Transit -metrojärjestelmän asema Bencoolen Streetin varrella lähellä Singapore Management Universitya ja Nanyang Academy of Fine Artsia Singaporen keskusta-alueella. Se avattiin 21. lokakuuta 2017 osana Downtown Linen itäistä jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:06 6:24 0:10 DT35 Expo 6:12 6:31 0:12 == Lähteet == == Aiheesta muualla == Luokka:Mass Rapid Transitin asemat
Jalan Besarin metroasema

Jalan Besar on Singaporen Mass Rapid Transit -metrojärjestelmän asema Jalan Besar -tien varrella Singaporen keskusta-alueella. Se avattiin 21. lokakuuta 2017 osana Downtown Linen itäistä jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:04 6:22 0:08 DT35 Expo 6:13 6:33 0:14 == Lähteet == == Aiheesta muualla == Luokka:Mass Rapid Transitin asemat
Fuendetodos

Fuendetodos (aragoniaksi Fuent de Todos) on kunta Aragonian itsehallintoalueella Espanjassa. Fuendetodosin asukasluku oli 126 vuonna 2016. Taidemaalari Francisco de Goya syntyi Fuendetodosissa. Goyan syntymäkoti toimii nykyään museona. Vértice de Sierra Gorda on Espanjan sisällissodan aikainen puolustuslinnoitus, josta ovat jäljellä rauniot. 1700-luvulta ovat peräisin kivestä rakennetut jäävarastot (esp. nevera). Talvella satanut lumi varastoitiin näihin rakennuksiin. Lumesta saatua jäätä käytettiin kesällä. Nevera de la Culroya on ainoa kokonaisena säilynyt jäävarasto. == Kuvia == Casa natal de Francisco Goya, Fuendetodos, Zaragoza, España, 2015-01-08, DD 06.JPG|Casa Museo de Goya Fuendetodos (Aragón, España) - Población Natal de Goya 16.jpg|Goyan muistomerkki Fuendetodos (Aragón, España) - Población Natal de Goya 21.jpg|Iglesia de Ntra. Sra. de la Asunción Nevera de la Culroya, Fuendetodos, Zaragoza, España, 2015-01-08, DD 24.JPG|Nevera de la Culroya Fuendetodos - Vértice de Sierra Gorda - 3.JPG|Vértice de Sierra Gorda == Lähteet == == Aiheesta muualla == Luokka:Aragonian kunnat